Johan von Bülow, som efter planen skulle åbne Musikkens Spisehus sammen med resten af kulturhuset 29. marts, har trukket sig ud af forpagtningsaftalen. Det skriver nordjyske.dk. Derfor står Musikkens Hus med direktør Lasse Rich Henningsen i spidsen nu og skal finde en ny forpagter. Direktøren udtrykker overfor nordjyske.dk, at Musikkens Hus kunne have stået fast på aftalen, men at det ikke ville give mening, når man tager forpagternes dårlige økonomi i betragtning. Johan von Bülow har tidligere drevet to restauranter i Aalborg og en enkelt i Aarhus. Der er dog ingen af disse restauranter, der findes den dag i dag. Lasse Rich Henningsen siger til Nordjyske, at han svart forventer at have en ny forpagtningsaftale i hus, så der allerede til åbningen kan serveres mad i Musikkens Spisehus.

Opsummering:
Med kort tid til åbning af det store kulturhus, er forpagteren af restauranten i Musikkens Hus trådt ud af aftalen.